બોલ્સોનારોએ પોતાના વિજય પ્રવચનમાં બ્રાઝીલનું ગૌરવ વધારી તેને મહાન દેશ બનાવવાની બાબતનો પુનરૂચ્ચાર કર્યો છે. આ માટે વિદેશ નીતિમાં ધરમૂળ ફેરફારો કરવા ઉપર પણ ભાર મૂક્યો છે. તેમણે મેરકોસર એટલે કે દક્ષિણ અમેરિકા સામાન્ય બજારના સભ્યપદમાંથી બહાર નીકળી જવાનો પણ ઉલ્લેખ કર્યો છે. આ ઉપરાંત બ્રિક્સ સંગઠન એટલે કે બ્રાઝીલ, રશિયા, ભારત, ચીન અને દક્ષિણ આફ્રિકા સંગઠનમાંથી પણ નીકળી જવાનું જણાવ્યું છે. રાજકીય વિષ્લેષકો અનુસાર બોલ્સોનારોએ ચૂંટણી દરમિયાન જે કંઈ કહ્યું હશે તે કરી શકશે નહીં. સત્તા પર આવ્યા બાદ દેશનાં આર્થિક હીત અને રાજકીય હીતની સમીક્ષા દરમિયાન તમામ બાબતોનું પુનઃ મૂલ્યાંકન કરશે.